།སྔགས་དང་ཕ་རོལ་ཕྱིན་གཞུང་སོ་སོའི་
ལམ། །འགལ་བར་འཛིན་པས་གཅིག་ཏུ་སྡུད་མི་ཤེས། །དེ་ཕྱིར་དེ་དག་ཕྱོགས་་་
རེའི་མིག་ཅན་ཡིན། །འདི་ནི་རྒྱུ་འབྲས་ཐེག་པའི་ཟབ་དོན་མཆོག །གཅིག་ཏུ་་་
བསྡུས་ནས་ཉམས་སུ་ལེན་པའི་ཐབས། །ཅེས་གསུངས་པ་ལྟ་བུའོ། །འོ་ན་དེ་ལྟ་་
185

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
ཡི་ལ་བ
0000000
བུའི་གཅོད་ཡུལ་གྱི་གདམས་པ་འདི་ཉིད་གསང་སྔགས་གསར་རྙིང་གང་དུ་་་་་་་
གཏོགས་ཅེ་ན། སྔགས་རྙིང་མའི་ཕྱོགས་སུ་གཏོགས་ཏེ། གཞུང་ཕར་ཕྱིན་གྱི་་་་་་
དབང་དུ་བྱས་ན་སྤྱིར་སྡེ་སྣོད་གསུམ་ག་སྔ་འགྱུར་དང་། བྱེ་བྲག་ཤེར་ཕྱིན་སྟོང་
ཕྲག་བརྒྱ་པ་སོགས་ཡུམ་སྲས་བཅུ་བདུན་གྱི་སྐོར་རྣམས་ལོ་ཆེན་བཻ་རོས་བསྒྱུར་
བ་མང་ཞིང་། མན་ངག་གི་དབང་དུ་ན་ནང་རྒྱུད་སྡེ་གསུམ་དང༌། ཁྱད་པར་་་་
རྫོགས་ཆེན་གྱི་སྐོར་རྣམས་སྔ་འགྱུར་པ་ཁོ་ནའི་ཁྱད་ཆོས་སོ། །དེ་སས་ཀྱང་ཟབ་
མོ་གཅོད་ཀྱི་གདམས་པ་ཞེས་ཡོངས་སུ་གྲགས་པ་ནི། མ་གཅིག་ཡེ་ཤེས་མཁའ་་
འགྲོ་མ་ལབ་ཀྱི་སྒྲོལ་མ་ཞེས་མཚན་ཉི་ཟླ་ལྟར་གསལ་བ་དེ་ཉིད་ཀྱིས་རྒྱ་ཆེར་་་་་
སྤེལ་བ་ཡིན་ལ། དེ་ཡང་མ་གཅིག་སྤྲུལ་པའི་སྐུ་དེ་ཉིད་ནི། ངེས་པའི་དོན་དུ་་་་་
རྒྱལ་བ་སྲས་དང་བཅས་པ་བསྐྱེད་པའི་ཡུམ་ཤེས་རབ་ཀྱི་ཕ་རོལ་ཏུ་ཕྱིན་མའམ།
དཀྱིལ་འཁོར་རྒྱ་མཚོའི་འབྱུང་གནས་ཆོས་ཉིད་ཀུན་ཏུ་བཟང་མོ་ཞེས་ནང་་་་
དབྱིངས་གཞོན་ནུ་བུམ་སྐུའི་ནང་ཁམས་སུ་ཐབས་བདེ་བ་ཆེན་པོའི་ཡེ་ཤེས་་་་་་
དང་ལྷན་ཅིག་ཏུ་བཞུགས་པ་གང་ཞིག །ཕྱི་གསལ་ལོངས་སྤྱོད་རྫོགས་པ་རིགས་
ལྔའི་ཞིང་ན། འབྱུང་ལྔ་དག་པ་དབྱིངས་ཀྱི་ཡུམ་ལྔའི་ཕྱག་རྒྱར་ཤར་བ་ལས།
རང་བཞིན་སྤྲུལ་པའི་ཞིང་དང་། གནས་ཡུལ་དུར་ཁྲོད་སོ་སོར་སྤྲུལ་པའི་རྣམ་་
རོལ་བསམ་གྱིས་མི་ཁྱབ་པ་ཞིག །གཅིག་དང་དུ་མ་རིམ་དང་རིམ་མིན་སྣ་ཚོགས་
སུ་བསྟན་པར་མཛད་པ་ལས། འདིར་བཅོམ་ལྡན་འདས་མ་རྡོ་རྗེ་ཕག་མོའམ།
མཁའ་འགྲོ་མ་ལས་ཀྱི་དབང་མོ་ཆེ་ཞེས་གྲགས་པ་དེ་ཉིད། གངས་ཅན་གྱི་་་་་་
ལྗོངས་འདིར་གསང་བ་བླ་ན་མེད་པའི་བསྟན་པ་སྤེལ་ཞིང་གསང་སྔགས་བཀའ་
ཡི་བསྡུ་བ་མཛད་ཕྱིར་བསམ་བཞིན་དུ་སྲིད་པ་བཟུང་བ་མཁར་ཆེན་ཡེ་ཤེས་་་་
མཚོ་རྒྱལ་ཞེས་གྲགས་པ་དེ་ཉིད་ཀྱི་སྤྲུལ་པའི་ཟློས་གར་ཡིན་ཏེ། དེ་ཡང་གང་དུ་
186

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
འཁྲུངས་པའི་ཡུལ་ནི། གཡོ་རུའི་སྨད་ཀྱི་ཨེ་ཞེས་བྱ་བའི་ཡུལ་གྲུ་ལབ་ཅེས་བྱ་་་་་
བའི་ལུང་པ། སྐྱིད་གྲོང་མེ་རེ་བྱ་བར་སྐུ་འཁྲུངས་ཤིང་དགུང་ལོ་ལྔ་ནས་འབྲི་་་་
ཀློག་མཚམས་སྦྱོར་སོགས་ལེགས་པར་མཁྱེན་ཅིང༌། དགུང་ལོ་བརྒྱད་པ་ལ་་་་་་་
བརྒྱད་སྟོང་པའི་བཤད་པ་མཛད་པས། མཁས་པའི་གོ་སར་འགྱིང་བ་རྣམས་་་་
ཀྱང་སྤ་བཀོང་བར་མཛད། གཞན་ཡང་འཁྲུངས་པའི་ཚེ་ངོ་མཚར་བའི་ལྟས་་་་
བྱུང་བ་སོགས་ལོ་རྒྱུས་མང་ཡང་འདིར་ཡི་གེ་མང་གིས་དོགས་ནས་མ་བྲིས།
མདོར་ན་མ་གཅིག་གི་སྐྱེ་བ་བརྒྱུད་པའི་ལོ་རྒྱུས། སྐུ་ཆེ་བའི་རྣམ་ཐར་བསམ་་་་
གྱིས་མི་ཁྱབ་ཀྱང་དོན་བསྡུ་ན་མ་གཅིག་ཉིད་ཀྱི་ཞལ་ནས། ང་ཉིད་ཕྱི་ལྟར་ལྷ་མོ་
སྒྱུ་འཕྲུལ་ཏེ། །ནང་ཉིད་ལྟར་ན་རྗེ་བཙུན་སྒྲོལ་མ་ཡིན། །གསང་བ་ལྟར་ན་རྡོ་རྗེ་
ཕག་མོ་སྟེ། །དབྱིངས་ཉིད་ལྟར་ན་རྒྱལ་བའི་ཡུམ་ཆེན་ཡིན། །ཐུབ་བསྟན་ཐོག་་
མར་གངྒཱའི་ལྷ་མོ་སྟེ། །བར་དུ་མཁའ་འགྲོ་བདེ་བའི་དངོས་གྲུབ་ཡིན། །ཕྱིས་་་་་་་
འབྱུང་བོད་དུ་ཡེ་ཤེས་མཚོ་རྒྱལ་མ། །ད་ལྟར་ང་ཉིད་ཡིན་ནོ་བཤད་མི་ལང་། །
འཛམ་གླིང་བྱེ་བ་ཕྲག་བརྒྱའི་བྱང་ཕྱོགས་སུ། །ང་ཉིད་བྱེ་བ་ཕྲག་བརྒྱ་བྱུང་ནས་
ཀྱང་། །མ་རུངས་གདུག་པ་འདུལ་བའི་དུས་སུ་བབ། །ཅེས་དང་། དེར་མ་ཟད་་་
རྫོགས་པའི་སངས་རྒྱས་ཉིད་ཀྱིས་ཀྱང་། འཁྲུལ་མེད་ཀྱི་སྤྲུལ་སྐུར་རྩོད་མེད་ཀྱི་་
ལུང་གིས་བསྔགས་པ་ཡིན་ཏེ། མདོ་སྡེ་དྭངས་སྙིགས་འབྱེད་པའི་ལེའུ་བརྒྱད་ཅུ་
རྩ་གཉིས་པ་ལས། སྙིགས་མ་རྩོད་པ་རྒྱས་པའི་དུས། །བྱང་ཕྱོགས་ཁ་བ་ཅན་་
ལྗོངས་སུ། །རྒྱལ་བའི་ཡུམ་གྱི་སྤྲུལ་པ་ནི། །སྒྲོལ་མའི་མཚན་ཅན་འབྱུང་བར་་་་་་
འགྱུར། །ཞེས་དང་། འཇམ་དཔལ་རྩ་རྒྱུད་ལས། ང་ཡི་བསྟན་པའི་སྙིགས་མ་ལ། །
ཁ་བ་ཅན་ཞེས་བྱང་ཕྱོགས་ལྗོངས། །ཤེས་རབ་ཡུམ་གྱི་སྤྲུལ་པ་ནི། །ལབ་ཀྱི་སྒྲོལ་
མ་བྱ་བ་འབྱུང་། །སྐྱེ་མེད་སྙིང་པོའི་དོན་རྟོགས་ཤིང༌། །གྲོང་དང་གྲོང་ཁྱེར་རི་་
187

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
....བབ་
32
སུལ་དང༌། །དུར་ཁྲོད་བས་མཐའ་ཁྱབ་པར་ཉལ། །དེ་ཡི་དམ་ཆོས་རྒྱས་པར་་་་
འགྱུར། །ཞེས་སོ། དེ་ཡང་ཆོས་རྒྱུད་ཀྱི་དབང་དུ་བྱས་ན། སྤྱིར་མ་གཅིག་གིས་ཞི་
བྱེད་དབུ་ཕྱག་སོགས་གསན་པའི་བླ་མ་མང་ཡང་། བླ་མའི་གཙོ་བོ་ནི། གཏེར་་་
ཆེན་གྲྭ་པ་མངོན་ཤེས་དང་། སྐྱོ་སྟོན་བསོད་ནམས་གྲགས་པ། སྔ་སྒོམ་ཆེན་མོ་་་
སོགས་སྔགས་རྙིང་མའི་བླ་མ་རྣམས་དང༌། ཕ་གཅིག་དམ་པ་སངས་རྒྱས་སོགས་
ཡིན་ལ། དེའི་ནང་ནས་ཀྱང་གཙུག་གི་རྒྱན་གཅིག་ཏུ་གྱུར་པ་ནི་སྐྱོ་སྟོན་བླ་མ་་་
བསོད་ནམས་གྲགས་པ་ཡིན་ཏེ་དེ་ཉིད་ཀྱིས་མཁའ་འགྲོ་མའི་དབང་བསྐུར་་་་་་་
མཛད་པའི་ཚེ། མ་གཅིག་གི་སྐུ་ཞི་བའི་གར་སྟབས་ཉེར་བཞི། གསུངས་སཾ་སྐྲྀ་་་
ཏའི་བརྡ་སྐད། ཐུགས་རྡོ་རྗེ་ལྟ་བུའི་ཏིང་འཛིན་སོགས་བརྙེས་ནས། དབང་་་་་
བཞིའི་ཡེ་ཤེས་དེ་ཉིད་དུ་ངོ་འཕྲོད་དེ་མཐོང་ལམ་གྱི་ཡོན་ཏན་མངོན་དུ་གྱུར་པ་
སོགས་ཀྱི་ལོ་རྒྱུས་ཆེས་མང་ངོ༌། །སྐྱོ་སྟོན་བསོད་ནམས་བླ་མ་དེ་ནི་སྔ་འགྱུར་་་་་
རྙིང་མའི་རིང་ལུགས་འཛིན་པའི་བཤེས་གཉེན་ཡིན་ཏེ། ཇི་ལྟར་ན། སྔ་འགྱུར་་
བསྟན་པའི་བབས་སོ་རྣམ་གསུམ་ཞེས་པ། རྒྱལ་བའི་དབང་པོ་པདྨ་སཾ་བྷ་ཝས།
བོད་ཡུལ་རྒྱལ་བསྟན་གྱི་ཁྲི་གདུགས་བརྡལ་ནས། རྔ་ཡབ་སྲིན་པོའི་གླིང་དུ་་་་་
གཤེགས་ཁར་བསྟན་པ་དང་པོ་གཉགས་ལ་གཏད་དེ། གཉགས་ཆེན་ཡེ་ཤེས་་་་
གཞོན་ནུ་ལ་སློབ་མ་དཔལ་གྱི་མིང་ཅན་བརྒྱད་བཅས་མཁས་གྲུབ་དུ་མ་བྱུང་།
དེ་ནས་བསྟན་པ་གནུབས་ལ་བབས་ཏེ། གནུབས་ཆེན་སངས་རྒྱས་ཡེ་ཤེས་ལ་་་
སློབ་མ་ཐུགས་སྲས་བུ་ཆེན་བཞི། སྲས་ཀྱི་དམ་པ་གཅིག་བཅས་མང་དུ་བྱོན། དེ་
ནས་བསྟན་པ་ཟུར་ལ་བབས་ཏེ། གསང་བདག་ཟུར་པོ་ཆེའི་སློབ་མ་རྩེ་མོ་་་་་་
བཞིའི་ནང་ཚན། སྐྱོ་ཤཱཀྱ་ཡེ་ཤེས་ཀྱི་རིགས་དབོན་དུ་འཁྲུངས་པས་སྐྱོ་སྟོན་་
བསོད་ནམས་བླ་མ་ཞེས་གྲགས། སྐྱོ་སྟོན་ཁུ་དབོན་ཞེས་པ་ཡང་ཁོང་རྣམ་གཉིས་
188

ཞི19་ནསྤ་ཐབ
རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
ལ་ཟེར་བ་འདུག དེས་ན་མ་གཅིག་སྤྲུལ་པའི་སྐུ་འདི་ཡང་སྤྱིར་སྔགས་རྙིང་མའི་
ཆོས་བརྒྱུད་དུ་བྱོན་པ་ཡིན་པ་དང༌།
བསྔལ་ཞི་བྱེད་སོགས་གསན་ནས།
ཕྱིས་དམ་པའི་དྲུང་ནས་དམ་ཆོས་སྡུག་་་་
དབུ་ཕྱག་ཞི་རྫོགས་ཀུན་གྱི་ཟབ་གནད་་་
ཐུགས་ལ་འཁྲུངས་ཤིང་། ཟབ་མོ་གཅོད་ཀྱི་གདམས་པའི་སྲོལ་འབྱེད་ཀྱི་ཤིང་རྟ་
ཆེན་པོར་བྱོན་པ་ཡིན་ནོ། །མ་གཅིག་འདི་ལ་སློབ་མ་མཁས་ཤིང་གྲུབ་པ་བརྙེས་
པ་མང་དུ་བྱོན་ཏེ། སྲས་ཐོད་སྨྱོན་བསམ་འགྲུབ་སོགས་རང་དང་མཉམ་པའི་་་་
ཐུགས་སྲས་བཅུ་དྲུག །ལ་མདོས་རྡོ་རྗེ་སྒྲོན་མ་སོགས་སྲས་མོ་རྒྱན་བཞི། གྲྭ་བ་་
ཧར་ཐོན་སོགས་མཁས་པ་མི་བརྒྱད། གཞན་ཡང་སློབ་མ་ཚོགས་ལམ་ཐོབ་པ་ནི་
ཤིན་ཏུ་མང་ཞིང་། སྦྱོར་ལམ་ཐོབ་པ་སྟོང་དང་ཉིས་བརྒྱ་དྲུག་ཅུ་རྩ་གསུམ། དང་
པོའི་ས་ཐོབ་བརྒྱ་དང་ཞེ་དྲུག་སོགས་གྲུབ་ཐོབ་ཕོ་མོ་བསམ་གྱིས་མི་ཁྱབ་པ་བྱོན་
པ་ཡིན་ཅིང་། དེའི་ནང་ནས་ཀྱང་མདོ་ལུགས་ཀྱི་བརྒྱུད་འཛིན་ཐོད་སྨྱོན་བསམ་
འགྲུབ། སྔགས་ལུགས་ཀྱི་བརྒྱུད་འཛིན་རྒྱལ་བ་དོན་འགྲུབ། མདོ་སྔགས་ཟུང་་་་་
འཇུག་གི་བརྒྱུད་འཛིན་ཆོས་ཀྱི་སེངྒེ་སོགས་ཡིན་ལ། དེ་ལས་བརྒྱུད་པའི་རྣམ་་་
གྲངས་ཡང་། ཕ་བརྒྱུད་ཐབས་ཀྱི་བརྒྱུད་པ། མ་བརྒྱུད་ཤེས་རབ་ཀྱི་བརྒྱུད་པ།
སྲས་བརྒྱུད་ཉམས་ཀྱི་བརྒྱུད་པ་ཞེས་གྲགས་པ་དང༌། གཞན་ཡང་རིང་བརྒྱུད་་་
དང་ཉེ་བརྒྱུད་སོགས་བརྒྱུད་པ་འདྲེན་ལུགས་མང་ཡང་། འདིར་ནི་བརྒྱུད་པ་་་
ཐམས་ཅད་ཆུ་བོ་གཅིག་འདྲེས་ཀྱི་ཚུལ་དུ་བབས་པ་དང༌། གཞན་ཡང་ཨོ་རྒྱན་
སངས་རྒྱས་གཉིས་པའི་ཐུགས་བཅུད་གཏེར་ཁ་གོང་འོག་དུ་མ་ནས་བྱོན་པའི་་
གཅོད་ཡུལ་གྱི་བརྒྱུད་པ་རྣམས་དང་བཅས་ཏེ། བདག་ཅག་གི་འདྲེན་པ་་་་་་
མཚུངས་མེད་ཆོས་ཀྱི་རྒྱལ་པོ། མཚན་བརྗོད་པར་དཀའ་ཡང་། དོན་གྱི་སླད་དུ་
མཚན་ནས་སྨོས་ན། རིག་པའི་རྡོ་རྗེ་བཻ་རོ་ཙ་ན་རྩལ་ཞེས་གྲགས་པ་གང་ལ་་་་་
189

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
བབས་ཤིང་། རྗེ་དེ་ཡི་ཞལ་སྔ་ནས་བདག་ཅག་སློབ་མའི་ཚོགས་ལ་ཐུགས་བརྩེ་
བས་གདམས་ཤིང་རྗེས་སུ་གཏད་པ་ལགས་སོ།། །།
ཨེ་མ། སྔོན་རབས་དུ་མར་གོམས་པའི་ལེགས་སྨོན་གྱིས་བསྡུས་ཏེ། །ཐར་་
བའི་ལམ་གྱི་དེད་དཔོན་གཅིག་ཉིད་ལ་བསྟེན་ནས། །ཐེག་མཆོག་གྲུ་གཟིང་་་་་་
གཅིག་ལ་ལྷན་ཅིག་ཏུ་ཞུགས་པའི། །ཆོས་དོན་རིན་ཆེན་གཉེར་བའི་དོན་མཐུན་
གྱི་གྲོགས་ཚོ། །སྲིད་འབྱོར་སྒྱུ་མའི་བསླུ་བྲིད་མཆིལ་སྣབས་བཞིན་དོར་ལ། །
ནགས་ཚལ་དྲྭ་བས་གཡོགས་པའི་རི་སུལ་དུ་ཕེབས་ནས། །གཅིག་པུར་སྒྲུབ་པའི་
སྲོག་མཁར་བརྟན་པོ་ཞིག་ཚུགས་དང་། །དོན་གཉིས་སྒྲུབ་པའི་ནོར་མཆོག་ཕྱག་
མཐིལ་དུ་གདའ་འོ། །ཚད་མེད་རྣམ་བཞིའི་བློ་ཡི་ཆུ་གཏེར་ལས་འཐོན་པའི། །
བདག་པས་གཞན་གཅེས་འབྱོངས་པའི་ཆུ་འཛིན་གྱི་ཕྲེང་བ། །རླབས་ཆེན་རྒྱལ་
སྲས་སྤྱོད་པའི་གྲུ་ཆར་དུ་སྨིན་ནས། །སྲིད་ཁམས་གདུལ་བྱའི་ཞིང་སར་འབེབས་
པ་ཞིག་མཛོད་དང་། །ཞི་མཐའ་སྤངས་པའི་གཟུགས་སྐུ་དཔག་བསམ་གྱི་སྙེ་མ། །
བསྡུ་བཞིའི་འབྲས་བུས་དུད་པའི་ཕྲིན་ལས་ཀྱི་མེ་ཏོག །སློབ་ཚོགས་རྐང་དྲུག་་་
དགྱེས་པའི་རྣམ་གྲོལ་གྱི་ཡོན་ཏན། །ཕུན་ཚོགས་སྦྲང་རྩིའི་རྒྱལ་མཚན་མི་རིང་་
བར་འཁྲུངས་འོང་། །རྣམ་འབྱེད་ཤེས་རབ་རྡོ་རྗེའི་ཆོས་ཁམས་ལས་གྲུབ་པའི། །
བདག་མེད་སྟོང་ཉིད་རྟོགས་པའི་ཡེ་ཤེས་ཀྱི་རལ་གྲིས། །སྲིད་རྩ་བདག་འཛིན་་
དྲུང་ནས་གཅོད་པ་ཞིག་མཛོད་དང༌། །སྲིད་ལ་མི་གནས་ཞི་བའི་ཕ་རོལ་ཏུ་་་་་
འགྲོའོ། །སྲིད་པའི་མཐའ་ལས་རྣམ་གྲོལ་སྤྲོས་བྲལ་གྱི་ཆོས་སྐུ། །མི་རྟོག་ཞི་བའི་་
ཡེ་ཤེས་རྣམ་མཁྱེན་གྱི་འཆར་གཞི། །བསམ་གྱིས་མི་ཁྱབ་སངས་རྒྱས་ཆོས་ཁམས་
ཀྱི་གཏེར་མཛོད། །ཡིད་བཞིན་ནོར་འདྲའི་མྱང་འདས་མངོན་གྱུར་དུ་མཛོད་་་་
ཅིག །འགྲོ་བའི་དེད་དཔོན་ཞི་བའི་གསེར་གླིང་དུ་གཤེགས་ཟིན། །སྨོན་འཇུག་་
190

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
སེམས་ཀྱི་གྲུ་གཟིང་ལེགས་ལམ་དུ་སྒྱུར་བ། །ཡོངས་འཛིན་བཤེས་གཉེན་མཁས་
པའི་མཉན་པ་ལ་རག་པས། །མ་ནོར་ལམ་སྟོན་བླ་མ་མིག་འབྲས་བཞིན་བསྟེན་
མཛོད། །གཏན་འདུན་བྱང་ཆུབ་སྒྲུབ་པའི་བཤུལ་ལམ་དུ་ཞུགས་ཚེ། །འགལ་་་་་
རྐྱེན་ཡུལ་གྱི་འཚེ་བ་ཉི་རྡུལ་ལས་མང་བས། །སྤང་དང་གཉེན་པོའི་ལམ་གྱིས་་་་
གདུལ་བས་ནི་མི་ལང་། །རྐྱེན་ངན་ལམ་སློང་གདམས་པའི་སྙིང་པོ་རུ་དྲིལ་ཅིག །
འགལ་རྐྱེན་གྲོགས་སུ་ཤར་བའི་རྣལ་འབྱོར་གྱི་རྒྱལ་པོར། །སྣ་ཚོགས་ཡུལ་གྱི་བར་
ཆད་དངོས་གྲུབ་ཏུ་འགུགས་ཤིང༌། །ལྟས་ངན་གཡང་དུ་འཁྱིལ་བའི་རྟགས་་་་་་
མཚན་ཞིག་ཤར་ཚེ། །བདུད་བཞིའི་གཡང་ས་མ་བརྒལ་ཆིག་ཆོད་དུ་འགྲོའོ། །སྤོ་
མཐོན་འཇིགས་ལྟའི་བྲག་རི་རྩེ་རྒྱལ་ལ་བརྟེན་པའི། །ཆོས་བརྒྱད་བ་དན་གཡོ་་
བའི་བདུད་བཞི་ཡི་དཔུང་ཚོགས། །གཅིག་ཆར་བདག་མེད་རྟོགས་པའི་གནམ་
ལྕགས་ཀྱི་ཐོག་མདས། །རྨེག་མེད་རློག་པའི་ཕཊཿསྒྲ་ཆེམས་ཆེམས་སུ་སྒྲོགས་ཤིག།
འཁོར་བའི་གཡུལ་ལས་རྒྱལ་བའི་རིག་རྩལ་གྱི་དཔའ་བོ། །ལྷན་སྐྱེས་སྟོང་ཉིད་་
བདེ་བའི་དཔལ་མོ་དང་འགྲོགས་ཤིང༌། །བདེ་ཆེན་དགའ་བཞིའི་ཞབས་བྲོ་འུར་
འུར་དུ་བརྡུང་སྟེ། །ཉམས་རྟོགས་རིག་པའི་རྒྱངས་གླུ་ལྷང་ལྷང་དུ་ལོངས་ཤིག །
དེ་སྐད་ཟབ་མོའི་གདམས་པའི་བཅུད། །སྙན་པའི་དབྱངས་སུ་བླངས་པ་འདིས། །
མཆེད་ལྕམ་དགྱེས་པའི་དགའ་སྟོན་དུ། །ཆོས་མེད་སྤྲང་པོ་སྨྱོན་པས་བླངས། །
དུང་ལྟར་དཀར་བའི་དགེ་བ་དེས། །མཁའ་མཉམ་འགྲོ་བའི་ཚོགས་རྣམས་ཀུན༎
མཁའ་ལྟར་དག་པའི་གཞི་དབྱིངས་སུ། །འབད་པ་མེད་པར་གྲོལ་གྱུར་ཅིག །
ཅེས་སྤྲང་བན་པདྨ་བཛྲ་པས་སོ། །དགེའོ།། །།
191

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
བ་་----